paragraph_text: Orange Blossom Special je 20. album Johnnyja Casha objavljen 1965. u izdanju Columbia Recordsa. Među ostalima, na albumu su se našle poznata naslovna i tri obrade pjesama Boba Dylana. Cash je postao Dylanov dobar prijatelj i suradnik u nekoliko prilika, uključujući tzv. "Nashville sessions", set neobjavljenih pjesama snimljenih početkom 1969., dok je Dylan radio na albumu Nashville Skyline. Bob Dylan je 1969. bio i prvi gost u Cashovoj emisiji The Johnny Cash Show. "It Ain't Me Babe" je duet s njegovom budućom suprugom, June Carter, kao i "When It's Springtime in Alaska". Na albumu se nalaze i obrada "Wildwood Flower", zaštitne pjesme Maybelle Carter. Stara narodna "Danny Boy" pojavit će se i na albumu American IV: The Man Comes Around 2004. Orange Blossom Special 2002. je reizdao Legacy Recordings s tri bonus pjesme, od kojih je jedna bila alternativna verzija pjesme koja se nalazila na originalnom albumu. "Engine One-Forty-Three" je još jedna stara pjesma Carter Family, koju će Cash kasnije izvesti na tribute koncertu 2003. Ta izvedba bila je posljednja pjesma koju je Cash snimio.